cubus-adsl.dk - Hvad er et HPFI-relæ godt for?\nDokument oprettet: 18 Jan 2004\nHPFI-relæet er en fejlstrømsafbryder, en beskyttelseskomponent i det elektriske system, som er påkrævet i fx boliginstallationer nu om dage.\nGenerelt er det sådan, at en el-installation er fuldt ud lovlig, hvis installationen var i overensstemmelse med lovgivningen på det tidspunkt, hvor den blev lavet.\nI en pressemeddelelse fra Sikkerhedsstyrelsen fra den 12. september 2006 forlød det, at alle bygninger i Danmark senest den 1. juli 2008 skulle have HPFI-afbrydere installeret i elinstallationerne (eksisterende virksomme HFI-afbrydere krævedes dog ikke udskiftet til fejlstrømsafbrydere af HPFI-typen). Det nye krav gjaldt både boliger og erhverv. Kravet var et brud med hidtidig praksis, der som nævnt har været, at en elinstallation er lovlig, hvis den var lovlig på udførelsestidspunktet.\nHvordan virker HPFI-relæet?\nElektrisk strøm igennem en person\nAndre egenskaber ved en fejlstrømsafbryder\nNår fejlstrømsafbryderen kobler ud\nDen simple forklaring på et HPFI-relæ's virkemåde er, at relæet overvåger om strømmen, der kommer ind i en elektrisk installation, svarer til den strøm, der går ud igen.\nElektriske fejlsituationer vil ofte skabe en ubalance i dette forhold, fx en person, der rører ved en spændingsførende del og får elektrisk chok. En del af strømmen vil i dette tilfælde, i stedet for at returnere gennem ledningerne, blive afledt til jord. Et i installationen siddende HPFI-relæ vil koble elektriciteten fra, såfremt fejlstrømmen er tilstrækkelig stor i relation til fejlstrømsrelæets mærkeudløsestrøm.\nSpændingsførende dele og deres evne til at give elektrisk stød\nHvad er en spændingsførende del?\nSB-A6 § 213.1 Spændingsførende del.\nLeder eller ledende del, som er beregnet til at være under spænding ved normal brug. Nullederen betragtes som spændingsførende del. PEN-lederen betragtes ikke som spændingsførende del.\nEt elektrisk stød kan opleves ved udladning af statisk elektricitet, fx fra en fingerspids til lågen i kølemontren i supermarkedet. Elektricitetsmængden er dog sædvanligvis så lille, at det blot føles som et kortvarigt stik. Energien i den elektriske gnist er imidlertid stor nok til at kunne antænde eksplosive dampe, som det ses på ovenstående billedserie, hvor en billist, der havde sat sig ind i bilen under den automatiske optankning (og derved, efter alt at dømme, var blevet opladet med statisk elektricitet), skal til at fjerne benzinstanderens pistol, da der springer en gnist. Havde der været en varig kontakt mellem hånd og pistol under optankningen, var der ikke opstået den potentialeforskel, som forårsagede den springende gnist. Efter sigende skulle denne risiko være årsagen til, at der på tankstationer uden bemanding ikke kan tankes automatisk.\nAt nullederen betragtes som en spændingsførende del er ikke ensbetydende med, at man får stød ved at røre ved sådan en. For at få en strøm igennem sig skal der være en spændingsforskel mellem to punkter, fx jorden man står på og en spændingsførende del man berører. Nullen har almindeligvis samme potentiale som jorden (nullen er nemlig forbundet til jord ved transformerstationen). Der vil altså normalt ikke være nogen spændingsforskel mellem nul og jord.\nElektricitetskommissionen tillod ligefrem, da elektroteknikken i Danmark endnu var ganske ung, anvendelse af føringsrør af stål (Peschelrørsystemet) eller det metalliske hylster på såkaldt rørtråd, som strømførende (og altså umiddelbart berøringstilgængelig) nulleder, som det fremgår af nedenstående uddrag fra en lærebog fra 1916, en bog til brug for elinstallatører, der ville tage den statsautoriserede eksamen:\nKomm. tillader - Kbhn. derimod ikke - at Rørene ved Anlæg med jordforbunden Nulleder er strømførende i almindelige, fuldstændig tørre Rum, hvor ingen særlige Forhold gør sig gældende; altsaa f. Eks ikke i Rum med letantændelige Stoffer, Teatre o. s. v. Man maa naturligvis i dette Tilfælde sørge for en god ledende Forbindelse ved Rørsamlingerne, hvorfor Lakken omhyggelig maa fjernes fra Rørenderne, forinden disse, efter at være indfedtede med en særlig »Kontaktpasta«, anbringes i Muffer m. m.\n[E. v. Holstein Rathlou: Stærkstrømselektroteknik, 1916]\nKomm i ovenstående uddrag, henviser til Elektricitetskommissionens forskrifter fra 1912, mens Kbhn henviser til et regulativ fra Københavns kommunale Elektricitetsværker.\nEn teknisk forklaring på en fejlstrømsafbryder\nNedenfor ses et diagram, som er taget fra en aftegning på en fejlstrømsafbryder.\nSkitse over et HPFI-relæs konstruktion.\nTilgangs- og afgangsterminaler\nTerminalerne øverst og nederst er henholdsvis tilgang og afgang for de spændingsførende ledere, der skal overvåges af relæet. Almindeligvis anvendes de laveste terminalnumre som tilgang på diverse relæer, dvs 1-3-5 og N på ovenstående skitse. Imidlertid virker et fejlstrømsrelæ lige godt, hvad enten tilgangen forbindes til det ene eller det andet sæt terminaler. Ofte passer det bedre, mht ledningsføring i tavlen, at bytte om på det nævnte princip for tilgang og afgang.\nDet ses, at de spændingsførende ledninger går igennem en form for cirkel. Der er tale om, at de føres gennem en sumstrømstransformer, hvor de udgør primærviklingen. Sumstrømstransformeren er den del af fejlstrømsafbryderen, der detekterer en evt fejlstrøm.\nI et elektrisk kredsløb uden afledninger er det karakteristisk, at den vektorielle sum af strømmene i de involverede forsyningsledninger, her 3 faser og nul, er lig med nul. Det betyder i praksis, at der i en fejlfri installation ikke induceres nogen spænding i sumstrømstransformeren, hvorfor der i transformerens sekundærviklinger heller ikke er nogen strøm at gøre godt med til at udløse udkoblingsmekanismen, som er skitseret ude til højre.\nDet omvendte er tilfældet i en fejlramt installation, hvor fejlen består i en strømafledning. Den vektorielle sum af strømmene gennem relæet vil i denne situation være forskellig fra nul, og der vil induceres en spænding i sekundærviklingen (sumstrømstransformeren). Afhængig af fejlstrømmens størrelse vil den inducerede spænding give tilstrækkelig energi til at effektuere udkoblingsmekanismen og den tilsluttede strømkreds gøres strømløs.\nPå dette HFI-relæ fra 1970'erne ses tydeligt konstruktionsprincippet i en fejlstrømsafbryder. De kraftige strømførende ledninger, som er forbundet til tilslutningsterminalerne, føres gennem en sumstrømstransformer, hvor de selv udgør primærviklingen.\nTil venstre i diagrammet ses prøvekredsløbet skitseret. Det er et kredsløb, der har at gøre med den påmonterede testknap, som det efterhånden på mange relæer anbefales at aktivere en gang om måneden for at "motionere" mekanikken. Det ses, at testkredsløbet på dette relæ er bundet til terminalerne 1-2 og 3-4.\nOvenstående oplysning ville der være brug for, hvis installatøren skulle finde på at anvende en fejlstrømsafbryder beregnet til 3 faser og nul til fx en enfaset installation. I et sådan tilfælde måtte man lade de spændingsførende ledere anvende de terminaler, som testknappen er tilknyttet, for at testknappen skulle kunne anvendes til den løbende "motionering" af relæet. Om afbryderen kobler ud inden for fastsatte tidsgrænser og mærkefejlstrøm er testknappen ikke beregnet til at sige noget om.\nEffektiviteten af en fejlstrømsafbryder kan efterprøves ude i installationen med en FI-tester, hvorved der fremtvinges en kontrolleret fejlstrømssituation.\nPrincipdiagram for et jordslutningsrelæ, der virker ved kortslutning. Fra E. C. Eriksen mfl: Elektroteknik, 1945.\nKapslingen til et gammelt FU-relæ fra NES. Komponenten kortsluttede en sikringsgruppes 3 faser og nul i tilfælde af afledningsfejl på stel på fx et komfur. Spolens mærkestrøm: 0,14 A.\nman i starten af 1970'erne i Danmark begyndte at gøre brug af HFI-relæer, anvendte man fra omkring 1940'erne såkaldte jordslutningsrelæer til udvalgte brugsgenstande eller sikringsgrupper. I fx et magnetbetjent motorværn kunne jordslutningsrelæets kontakt indgå i styrekredsen, men ved mindre sikringsstørrelser i fx boliger, op til 16 A, sørgede relæet for at afbryde strømmen til en fejlramt brugsgenstand på en noget mere kontant facon: når relæet trak forårsagede det en kortslutning mellem gruppens faser og nul, hvorved sikringerne sprang.\nPå billedet til højre ses øverst en sikringsgruppe med tilgang af 3 faser R, S og T samt nul. Gruppen forsyner nederst en brugsgenstand, fx et komfur med kogeplader. Jordslutningsrelæets spole S er forbundet mellem en jordelektrode og stel på brugsgenstanden. Hvis der opstår en afledning til stel på komfuret vil det resultere i en spændingsforskel over spolen. Dette forårsager en strøm gennem samme og en magnetisk tiltrækning af ankeret A. Ankerets kortslutningsflade kunne fx være et stykke kul.\nGrænsen for, hvornår relæet senest skulle lade sig aktivere, var en spænding på 42 V AC på det fejlramte stel i forhold til jord. Motivet til at anvende jordslutningsrelæet, fremfor blot at forbinde steldelene direkte til jord, opstod ved problemer med at opnå en tilstrækkelig god jordforbindelse til at sikringerne ville springe i tilfælde af fejl. Den nødvendige strømstyrke skal som bekendt ligge væsentligt over sikringernes mærkestrøm for at der afbrydes indenfor kort tid. Der var krav om en overgangsmodstand til jord ved direkte jording på kun 2 ohm, mens overgangsmodstanden ved anvendelse af et jordslutningsrelæ fint kunne være 100 ohm. Fejlstrømmen, der kunne udløse jordslutningsrelæet, kunne fx være 50 mA. Relæet på billedet til venstre har en mærkestrøm på 140 mA, svarende til en tilladelig overgangsmodstand til jord på 300 ohm ved en maksimal berøringsspænding på 42 V.\nEn komponent, der virker ved en magnetspole indskudt mellem en brugsgenstands stel og en jordelektrode, kaldes nu om dage for et fejlspændingsrelæ.\nEt HPFI-relæ har pr definition en mærkeudløsestrøm på højst 30 mA. Strømstyrker igennem et menneske på under 30 mA anses for tålelige (i kort tid), omend ubehagelige i den øvre ende af skalaen.\nDen faktiske udløsestrøm i et HPFI-relæ kan sagtens være lavere end de 30 mA, eftersom tolerancen nedefter, på fejlstrømsafbryderes mærkeudløsestrøm, er 50 % (opefter er tolerancen 0 %).\nStrøm gennem en person\n0,5-1 mA Første svage sansning af en fremmed elektrisk strøm.\n1-5 mA Prikkende foremmelse.\n5-10 mA Mildt elektrisk chok. Stadig muligt at "slippe grebet" vilkårligt.\n10-30 mA Elektrisk chok, der kan resultere i kramper.\n30-50 mA Alvorligt elektrisk chok. Evt uregelmæssigheder i hjertet,\nhvis strømmen går gennem denne del af kroppen.\n> 50 mA Mulighed for hjertestop, tab af bevidsthed, forbrændinger mv.\nFaktorer, der spiller ind på strømstyrken gennem en person ved en el-ulykke, er fx hudens tørhed, arealet af kropsberøringen og den påførte spændingsforskels størrelse og art (AC/DC).\nStort set hvert år hører man om elulykker i forbindelse med ureglementeret nærhed til højspændingsledninger, fx personer der er kravlet op på taget af et tog eller op i en elmast. Elektriske tog forsynes fx ved 25.000 volt. Ved så høje spændinger er en egentlig berøring af den elektriske ledning ikke nødvendig før ulykken kan ske. Blot en tilstrækkelig nærhed til det høje potentiale gør, at en lysbue kan springe fra den elektriske ledning til den nærværende person. Ved den slags installationer sidder der ikke nogen beskyttende HPFI-afbryder foran.\nVarigheden af strømgennemgangen er en vigtig faktor mht ulykkens alvorlighed. Selvom et HPFI-relæ har en mærkeudløsestrøm på 30 mA, er der dybest set ikke noget i relæet, som begrænser fejlstrømmens størrelse i den brøkdel af et sekund der går inden relæet kobler fra. Minimeringen af de eventuelle skader ligger i den lynhurtige udkobling. I artiklen omkring test af fejlstrømsrelæer blev der målt udkoblingstider på omkring 20 ms (0,02 s).\nStærkstrømsbekendtgørelsen Afsnit 2, Udførelse af elforsyningsanlæg, beskæftiger sig med emnet med henblik på fastlæggelse af tilladelige berøringsspændinger ved fejl på forsyningsanlæg (transformerstationer). Med baggrund i standarden IEC 60479-1, menes en person med god sandsynlighed at slippe helskindet fra en strøm på 900 mA fra hånd til fødder, hvis strømgennemgangen varer i højst 0,05 sekunder (50 ms). Dette skulle svare til en tilladelig berøringsspænding på næsten 800 volt. 220 volt skulle kunne udholdes i 0,5 sekunder med en forventelig strøm gennem kroppen på 200 mA. Tankegangen er altså, at jo højere berøringsspænding en person udsættes for, jo hurtigere skal sikkerhedsudstyret koble fra.\nFra samme kilde kan det erfares, at kroppens impedans (modstand) er forskellig, alt efter hvilken spændingsforskel den påtrykkes. Jo større spændingsforskellen er, jo mindre bliver kroppens modstand. Ved en spændingsforskel på 25 volt mellem en hånd og en fod skulle der være ca 3250 ohm, mens der ved en påtrykt spænding på 1000 volt kun er 1050 ohm mellem de to legemsdele.\nHarold P. Brown, som man på denne hjemmeside kan stifte nærmere bekendtskab med i artiklerne omkring den elektriske stol, skrev i et amerikansk månedsmagasin i november 1889 blandt andet følgende omkring emnet:\nEn mediciner fra New York fortalte for nylig om en person, hvis elektriske modstand skulle være 500.000 ohm, hvilket er et overordentlig højt isolationsniveau. I nævnte tilfælde må målingen være foretaget med en let berøring af elektroderne med de spidse ender af lange kinesiske fingernegle. 1000 ohm ville repræsentere modstanden i kroppen, resten selve berøringsmodstanden og fingerneglene. For at afgøre spørgsmålet lavede hr Edison nogle modstandsmålinger på mellem 400 og 500 personer, og med hans karakteristiske originalitet udviklede han midler, hvormed der blev opnået ensartede testbetingelser. To krukker fyldtes med en svag opløsning af kaustisk potaske og blev forbundet til måleapparaturet. Hver person dyppede sine udstrakte hænder i væsken indtil enderne af langfingrene ramte bunden. Hænderne var nedsænket i 30 sekunder før et måleresultat blev noteret. Denne forsinkelse tillod potasken at reagere med olien i huden, idet denne blev omdannet til en sæbeopløsning i vandet, hvorved berøringsmodstand og modstand i overhuden blev praktisk talt elimineret.\nDen gennemsnitlige modstand blev bestemt til 1000 ohm. Det højeste måleresultat var blot 1970 ohm. Variationen skyldtes uden tvivl arealet af hudoverfladen, der var i kontakt med væsken, eftersom antallet af ohm pr kvadratcentimeter overflade var praktisk talt det samme i alle de tilfælde, hvor arealet blev målt. Rapporten udarbejdet af hr Edisons ledende elektriker, hr A. E. Kennelly, er yderst overbevisende. I mere hverdagsagtige tilfælde, hvor huden ikke med hr Edisons metode er blevet specielt forberedt til at modtage strømmen, viser det sig, at strømpassagen hurtigt reducerer modstanden i overhuden ved at bringe mere saltholdige væsker dertil. Jo større spænding strømmen har, jo hurtigere falder modstanden.\n[Oversættelse fra The North American Review, november 1889]\nSom oftest ser man en persons modstand sat overslagsmæssigt til 1000 eller 1500 ohm i diverse beregninger.\nOmkring 1908 blev der i Selskabet for Naturlærens Udbredelse afholdt et foredrag af elektroingeniøren William Rung [1873-1939]. Omkring den personlige fare ved elektriske strømme fortaltes blandt andet følgende...\nJeg skal her først omtale den personlige Fare og maa her først og fremmest besvare Spørgsmaalet: Hvilken Spænding er farlig, og hvor er Grænsen? Dette spørgsmål lader sig imidlertid ikke besvare direkte; det afhænger altfor meget af de tilfældige Omstændigheder og af vedkommende Persons Konstitution i det Øjeblik, han er i Berøring med Ledningerne. Man kan som Regel sige, at Spændingen er farlig, saasnart Lammelsen af Musklerne er saa stærk, at man ikke selv er i Stand til at frigøre sig fra Berøringen. Hvornaar dette indtræffer, er hovedsagelig afhængig af den Strømstyrke, som passerer vedkommende Persons Legeme; efter de af Prof. H. F. Weber foretagne Forsøg, er en Lammelse af Musklerne fuldstændig ved en Strømstyrke på 0,03 Amp. Dette er imidlertid ikke Tilfældet med alle Personer, nogle kan taale betydeligt mere, ja endog indtil 0,1 Amp., og andre er allerede fuldstændig lammede ved betydelig lavere strømstyrke. Efter stærk Nydelse af Alkohol skal man være særlig følsom. Den Strømstyrke, som gennemstrømmer Legemet, er nu afhængig af to Faktorer, nemlig Spændingen og Legemets Modstand. Det menneskelige Legemes Modstand er gennemsnitlig 500 Ohm, maalt fra Haand til Haand og Hudens Modstand ikke iberegnet. Hudens modstand er pr. cm.2 Berøringsflade ca. 50000 Ohm. Omfattes nu Ledningerne med hele Haanden, hvis indvendige Flade er ca. 100 cm.2, saa er altsaa Haandens Modstand 500 Ohm; berøres Ledningen kun med en Finger, bliver Overgangsmodstanden derimod 50000 Ohm. Det ses altsaa, at den Strøm, som passerer det menneskelige Legeme, i høj Grad afhænger af den Maade, hvorpaa Berøringen foregaar, og dette forklarer tildels ogsaa, at Personer er komne i Berøring med flere Tusind volt, uden at blive dræbt, medens i andre Tilfælde 100 Volt Vekselstrøm har været tilstrækkelig til at medføre Døden.\nDet er endvidere i høj Grad forskelligt, om man berører begge Ledninger eller kun den ene. Berører man begge Poler, er det udelukkende ens egen Modstand, som spiller en Rolle, berører man derimod kun den ene Pol, er det ikke alene ens egen Modstand, men ogsaa ens Overgangsmodstand til Jord, som er afgørende for Strømstyrken; staar man f. Eks. helt isoleret fra Jorden, kan man uden mindste Fare berøre den ene Pol af en Elektricitetskilde med den stærkeste Spænding. Dette forekommer f. Eks. med Fuglen, som kan sætte sig paa Højspændingsledninger uden at tage Skade. Ganske vist vil der i det Øjeblik, man berører Ledningen, strømme en vis Ladestrøm over i En, men da det menneskelige Legemes Evne til at optage Elektricitet er overordentlig lille, vil denne Strøm være ganske umærkelig.\n[William Rung: Elektrisk Kraftoverføring ved højspændt Vekselstrøm (Fysisk Tidsskrift, 1909)]\nHFI-relæet er Højfølsomt (udløsemærkestrøm på max 30 mA), der er tale om en Fejlstrømsafbryder og det er netop strøm det handler om (for strøm anvendes symbolet I). I modsætning hertil er der den tidligere nævnte fejlspændingsafbryder, FU, der anvendes i ganske særlige tilfælde, hvor en fejlstrømsafbryder er uegnet.\nEt HPFI-relæ har ovenstående lighedspunkter, men herudover har komponenten også en egenskab, der gør den egnet i installationer, hvor der forekommer Pulserende jævnstrømme. Disse strømme er at finde i brugsgenstande med elektroniske styringer som fx vaskemaskiner, lysdæmpere mv. Et HFI-relæ er konstrueret til at reagere på fejlstrømme, som er sinusformede. Et HPFI-relæ kan yderligere håndtere fejlstrømme af typen pulserende jævnstrømme. Dvs, at relæet også kobler ud ved denne type fejlstrømme, mens HFI-relæet ikke gør. Endelig kan der (typisk i industriinstallationer) opstå fejlstrømme, der har karakter af "jævn" jævnstrøm. Her må HPFI-relæet melde pas og i stedet anvendes relæer af en helt tredie type, der nedenfor ses benævnt som type B.\nNedenstående symbol kan ses påtegnet et HPFI-relæ. Symbolet viser både en sinusformet vekselstrøm og en pulserende jævnstrøm.\nI nye boliger i dag er der krav om en fejlstrømsafbryder af typen HPFI.\nFejlstrømsrelæer rubriceret som type AC, A, F eller B\nBetegnelserne AC, A, F og B er en anden måde fejlstrømsrelæer rubriceres på:\nType AC - følsom over for fejlstrømme af typen vekselstrøm (fx FI og HFI).\nType A - som type AC plus følsomhed over for fejlstrømme af typen pulserende jævnstrøm (fx PFI og HPFI).\nType F - som type A men herudover kan afbryderen også reagere overfor pulserende jævnstrøm overlejret på en glat jævnstrøm.\nType B - som type F plus følsomhed over for fejlstrømme af typen vekselstrøm overlejret på en glat jævnstrøm samt en glat DC fejlstrøm.\nSidstnævnte type B anvendes foran 3-fasede frekvensomformere (3 faser ind, 3 faser ud). Ved 1-fasede frekvensomformere (fase-nul ind, 3 faser ud) kan type A anvendes.\nEngelske betegnelser for en fejlstrømsafbryder\nFra den 1. juli 2017, hvor grundlaget for elektriske lavspændingsinstallationer i Danmark er internationale standarder i DS/HD 60364 serien, udgår betegnelsen HPFI og i stedet anvendes den engelske forkortelse RCD. Et HPFI-relæ er synonymt med en RCD type A med en mærkestrøm på højst 30 mA.\nHer nævnes et par andre egenskaber fejlstrømsafbrydere kan besidde.\nEn fejlstrømsafbryder kan i større eller mindre grad være stødstrømssikker. Denne egenskab mindsker risikoen for utilsigtede udkoblinger forårsaget af strømspidser i ledningsnettet, fx som følge af lynnedslag. Transienter forårsaget af omkoblinger i forsyningsnettet kan også være problematiske. En transient er pr definition en meget kortvarig impuls, der højst varer en halv periode (10 ms ved en forsyningsspænding med frekvensen 50 Hz). Stødstrømssikkerhed kan være symboliseret med et påtegnet lyn på komponenten.\nEn uforsinket fejlstrømsafbryder kan fx have en stødstrømssikkerhed på op til 250 A efter den standardiserede 8/20 impulsform. Denne impulsform afspejler den typiske transient ved omkoblinger i ledningsnettet. Tallene betyder sådan ca, at der går 8 µs indtil transienten når sit maksimum, mens der går 20 µs fra start indtil transienten daler til et niveau af 50 procent af maksimum. Overstiger stødstrømmen den opgivne stødstrømssikkerhed, eller er impulsformen afvigende fra den standardiserede udgave, er der ingen garanti for, at fejlstrømsafbryderen forbliver indkoblet. Impulsformen for et lyn ses fx opgivet som 10/350.\nSelektive fejlstrømsafbrydere finder man stødstrømsfaste op til fx 5000 A. Endelig er der korttidsforsinkede fejlstrømsafbrydere (indbygget forsinkelse på fx 10 ms), hvor upåvirkeligheden over for stødstrømme også forøges betragteligt i forhold de ovenfor nævnte 250 A for uforsinkede fejlstrømsafbrydere, fx op til 3000 A.\nEn fejlstrømsafbryder kan som ovenfor nævnt være selektiv, markeret med et S. Det betyder, at den ved en evt fejlstrøm, reagerer med en vis forsinkelse.\nEn elinstallation er gerne selektivt opbygget. Dvs at der ved fejl i en strømkreds kun sker udkobling i det umiddelbart foransiddende beskyttelsesudstyr. Det ville fx være usmart, at mastesikringen sprang, fordi der skete en kortslutning i en brugsgenstand i en bolig. Det bør kun være kortslutningsbeskyttelsen i gruppetavlen, foran den pågældende strømkreds, der udkobler. Selektivitet opnås med sikringer umiddelbart ved at lade mindre sikringer sidde efter større sikringsstørrelser.\nSelektivitet med fejlstrømsafbrydere opnås ikke nødvendigvis ved at lade et HPFI-relæ (30 mA) sidde efter et PFI-relæ (fx med en udløsemærkestrøm på 300 mA). Hvis en opstået fejlstrøm, ude i den yderste strømkreds beskyttet af HPFI-relæet, kun er på 40 mA så jo, så ville kun HPFI-relæet koble fra. Men hvad nu hvis fejlstrømmen nåede helt op på 500 mA? Hvilket relæ ville reagere hurtigst eller ville de mon begge falde ud? Ved at anvende et selektivt PFI-relæ, ville det kun være HPFI-relæet, der koblede ud.\nHvis fejlen opstod på strækningen mellem PFI- og HPFI-relæ ville PFI-relæet koble ud, men altså med en vis forsinkelse (fx 0,5 sekunder ved en fejlstrøm svarende til udløsemærkestrømmen).\nEt selektivt fejlstrømsrelæ kommer følgelig ind i billedet i installationer, hvor der sidder flere relæer efter hinanden.\nen fejlstrømsafbryder kobler ud, og efter genindkobling umiddelbart forbliver indkoblet, kan man forestille sig to ting. Der kan være tale om en transient i ledningsnettet, som nævnt i afsnittet om stødstrømssikkerhed, eller der kan være opstået en periodisk fejl i installationen eller i en af de tilsluttede brugsgenstande.\nEn (tilsyneladende) periodisk fejl kan fx hænge sammen med en defekt i et varmelegeme i en vaskemaskine eller i en vandvarmer således, at strømafledningen, og dermed udkoblingen af fejlstrømsafbryderen, kun opstår når det pågældende varmelegeme bliver strømførende på foranledning af programværket i maskinen eller en termostat. Hvis udkoblingen gentager sig med kortere tidsmellemrum, er det altså værd at overveje, hvilke brugsgenstande, der har været tilsluttet når udkoblingen sker.\nHvis fejlstrømsafbryderen kobler ud øjeblikkeligt når tavlekomponentens kontaktarm forsøges koblet ind, så er der opstået en vedvarende isolationsfejl i installationens kabling eller i en tilsluttet brugsgenstand. Hvis der er lavet en velstruktureret og opmærket opdeling af installationens gruppeafbrydere (opmærkning er påkrævet jf SB-A6 § 514.1), kan man koble alle grupperne ud, koble fejlstrømsafbryderen til, og ved at genindkoble én gruppe ad gangen kan man opdage, hvor i installationen fejlen skal søges. I denne afgrænsede del af installationen kan man så koble alle brugsgenstande fra og ved efterfølgende at tilslutte dem én ad gangen opklares det, hvilken brugsgenstand, der får fejlstrømsafbryderen til at slå fra. Er det kablingen den er gal med må en fagmand med en megger måle strømkredsene igennem for at finde og udbedre isolationsfejlen.\nAfledningsfejl skal ofte findes i maskiner, der indeholder varmelegemer og vand samt i installationer og brugsgenstande, der er placeret udendørs.\nEt HPFI-relæ er med sin lave udløsemærkestrøm på 30 mA en god beskyttelsesforanstaltning i forbindelse med personers eventuelle berøring af spændingsførende dele, hvad enten det drejer sig om at komme til at stikke en finger ned i en lampefatning, eller der opstår en fejl i en brugsgenstand, så udsatte dele på brugsgenstanden bliver berøringsfarlige. Relæet kan ikke forhindre, at man får elektrisk chok, men det mindsker risikoen for alvorlige følger pga en lynhurtig udkobling af strømmen.\nEt HPFI-relæ udmærker sig endvidere ved, i modsætning til HFI-relæerne man opsatte fra starten af 1970'erne, at kunne håndtere pulserende jævnfejlstrømme, der kan forekomme i brugsgenstande med elektroniske styringer.\nVed risiko for rene DC-fejlstrømme, som fx kan forekomme ved fejl i frekvensomformere eller UPS-anlæg forsynet fra alle 3 faser, er det nødvendigt at anvende en fejlstrømsafbryder klasse B.\nTest af et fejlstrømsrelæ\nBørn berører et elektrisk hegn (video)\nEn jordelektrodes overgangsmodstand til jord\nStatisk elektricitet og benzindampe\nResidual current devices in LV [Schneider Electric] (pdf)\nThink like a GFCI [Electrical Construction and Maintenance]\nThe Basics of Electric Shock [Electrical Construction and Maintenance]\nElectric Shock [HyperPhysics]\nIEC/TS 60479-1 - Effects of current on human beings and livestock [IEC]\nThe North American Review: The New Instrument of Execution, by Harold P. Brown [Making of America]\nStop Static [Petroleum Equipment Institute] (film fra tankstation)


Køb Samsung Skærmbeskyttelse » Fra Kun 129 DKK\nSamsung har de seneste år lanceret nogle flotte, spændende, og ikke mindst stærke mobiltelefoner. Især deres s10 og s20 serie er blevet vel modtaget hos de danske forbrugere. Find den Samsung skærmbeskyttelse, der passer til din model her på siden.\nForside • Shop • Skærmbeskyttelse • Samsung skærmbeskyttelse\nSamsung S20 Skærmbeskyttelse\nHvis du ønsker at skabe de bedste forudsætninger for, at din telefon ikke skal ende med en ødelagt skærm, anbefaler vi på det kraftigste at du ikke går på kompromis med din skærmbeskyttelse. Du får med skærmbeskyttelse fra os en maksimal beskyttelse der sørger for at virke stødabsorberende så risikoen for at din telefonskærm ender med hverken ridser, eller i værste fald går i stykker, reduceres meget kraftigt.\nSamsungs telefoner kendes let ved deres meget kurvede skærme. Samsung startede med deres S10 serie som var med til at revolutionere mobilmarkedet da der i denne periode kom flere telefoner på markedet, som ikke længere blot havde en helt flad telefonskærm.\nEn holdbar og modstandsdygtig skærmbeskyttelse til din Samsung mobil\nDu kan hos os finde Samsung skærmbeskyttelse til både ældre og helt nye Samsung modeller. Vi leverer altid samme høje kvalitet i silicate glass, og med en tyndhed på kun 0,33 mm, får du den ultimative touch sensitivitet med en skærmbeskyttelse fra os. En væsentlig faktor når du skal vælge den rette skærmbeskyttelse, skal du have fokus på hvor god en stødabsorbering der i selve glasset.\nDet kan være meget svært at se med det blotte øje, om der er forskel på beskyttelsesglas, da en skærmbeskyttelse for mange, kan ligne hinanden. Men med en skærmbeskyttelse fra os er du forsikret sublim kvalitet, og en beskyttelse der yder en maksimal stødabsorbering. Skærmbeskyttelsens stødabsorbering vil sørge for at mindske risikoen for at det er telefonskærmen som går i stykker, hvis uheldet pludselig er ude, og du skulle tabe din telefon.\nUdover en sublim holdbarhed ved Samsung skærmbeskyttelse fra os, har vi altid fokus på at give dig som forbruger, den bedst mulige og nemmeste montering af din skærmbeskyttelse. Dette bevirker i, at du vil få en skærmbeskyttelse der er lynhurtig at montere fejlfrit, uden gener som luftbobler eller andet. Med fokus på en let montering, er der også lagt fokus på at levere en skærmbeskyttelse med den maksimale klæbeevne. Med tanke for dette, får du også de bedste forudsætninger for, at telefonens skærmbeskyttelse ikke vil falde af med tiden.\nVi er specialister i Samsung Skærmbeskyttelse\nHos os er vi specialister i Samsung skærmbeskyttelse. Hos os er du garanteret en kvalitetsbeskyttelse til din Samsung telefon. Så vil du have at din Samsung telefon er godt beskyttet imod dagligdagens risikofaktorer som ridser, slag og tab? Så vil en Samsung skærmbeskyttelse fra os være det helt rette valg.\nMobilholdet til løb\nSamsung S10 Perfect covers\nSamsung S10e Perfect covers\nSamsung S20 Perfect Cover\nSamsung S20 Plus Perfect Cover\nSamsung S20 Ultra Perfect Cover


Søg efter hotel i Loutra Killinis\nMandola Rosa Grecotel Exclusive Resort...Værelsespris per nat fra DKK 1.814Grecotel Olympia Riviera Thalasso...Værelsespris per nat fra DKK 1.299Grecotel Olympia Oasis...Værelsespris per nat fra DKK 1.805Siskos...Værelsespris per nat fra Grecotel Olympia Riviera Thalasso...Værelsespris per nat fra Mandola Rosa, Grecotel Exclusive Resort...Værelsespris per nat fra Flere områder i Kyllini\nLoutra Killinis (6)\nLoutra Killinis tilbyder den perfekte kombination af ro og underholdning i Kyllini. Med sine mange oplevelsesværdige attraktioner, vil denne eftertragtede del af byen altid imponere dig. Loutra Killinis er unægtelig en populær feriedestination, som tilbyder en uforglemmelig ferieoplevelse med sine berømte seværdigheder og udsøgte restauranter. Hvis du beslutter dig for at finde det perfekte hotel i Loutra Killinis eller i andre områder af Kyllini, så tilbyder Agoda.com de bedste tilbud. Afslapning og komfort er blot en lille del af de mange ting, som Grecotel Olympia Riviera Thalasso og Mandola Rosa Grecotel Exclusive Resort tilbyder - to af byens mest populære hoteller. Indtast dine rejsedatoer i vores søgefelt og find de bedste tilbud på hotelværelser i Kyllini.\nUdvalgte hoteller i Loutra Killinis, Kyllini Populært valg!\nOmråde: Loutra Killinis\nUanset om du er turist eller forretningsrejsende, så er Mandola Rosa Grecotel Exclusive Resort et...\nGrecotel Olympia Riviera Thalasso, der ligger i Loutra Killinis i Kyllini, er et populært valg hos...\nGrecotel Olympia Oasis er indrettet til både ferie- og forretningsrejsende og ligger idéelt i...\nSiskos er indrettet til både ferie- og forretningsrejsende og ligger idéelt i Kyllini; én af byens...\nUanset om du er turist eller forretningsrejsende, så er Grecotel Olympia Riviera Thalasso et...\nDette boutiquehotel ligger på en lav, naturlig høj i udkanten af en sandstrand, og med al sin...\nSe alle hoteller i Kyllini\nHoteller i Loutra Killinis: Grecotel Olympia OasisGrecotel Olympia Riviera Thalasso\nGrecotel Olympia Riviera ThalassoMandola Rosa Grecotel Exclusive Resort


Idolerne fra Dizzy Mizz Lizzy endelig foreviget! – Fotograf Lasse Lagoni\nIdolerne fra Dizzy Mizz Lizzy endelig foreviget!\nDet er tilladt at drømme. Man kan være heldig at de går i opfyldelse.\nLige siden jeg som 12-årig i 1994 hørte Dizzy Mizz Lizzy første gang sammen med resten af landet, har jeg været solgt til deres fantastiske rock. To år senere så jeg dem første gang live, da jeg var med mine forældre og søskende til den hedengangne Midtfyns Festival.\nDizzy Mizz Lizzy live – det bliver man afhængig af\nEn superfan var i høj grad født og jeg sukkede efter at opleve dem live igen fra 1998 til 2010, hvor jeg i den grad fik stillet min sult efter koncerter med dem, da de drog på reunion tour i 2010. Man bliver dog aldrig rigtig mættet, så da Tim C. annoncerede at Dizzy Mizz Lizzy ville vende tilbage i 2015, endda med ny musik, var jeg nærmest lykkelig. Denne gang var jeg endda klar med mit nye kort på hånden. Poplish.\nUdsat i en uge\nDa datoerne blev annonceret søgte jeg med det samme akkrediteringen til turnéstarten på Tobakken i Esbjerg. Jeg fandt en anmelder til at føre pennen, mens jeg naturligvis selv ville tage mig af billederne. Jeg var klar til at få min drøm om at fotografere dem opfyldt.\nI mellemtiden brugte jeg bl.a. tiden på at lytte til og anmelde de to nye singler fra Dizzy Mizz Lizzy. Dem kan du læse HER og HER.\nJeg var faktisk i gang med at pakke tasken, da nyheden om aflysningen rullede ind. Sygdom er der desværre ikke så meget at gøre ved, så jeg måtte væbne mig med tålmodighed en uge mere. Nu var tourstarten rykket til Fredericia i stedet.\nJeg pakkede endnu engang tasken og denne gang kom der ingen aflysning, så turen gik mod postnummer 7000. Jeg var klar, men selvom det principielt set var en helt almindelig koncert, som jeg har fotograferet en masse af allerede, så var mine nerver flossede og jeg havde sommerfugle i maven. Det er den der følelse af at man bare gerne vil gøre det ekstra godt til netop denne koncert.\nHeldigvis gik nerverne over lige i det øjeblik hvor Dizzy Mizz Lizzy gik på scenen og jeg fik en djævelsk masse fantastiske skud i kassen. Jeg var både glad, stolt og lettet, da jeg gik ud af fotograven og op til det bageste område i den udsolgte, varme og berusede sportshal. Jeg skulle have anmelderen med hjem igen, så jeg nød koncerten i den resterende tid og fik endda også et par gode totalskud fra min nye placering.\nHerunder kan du se nogle af mine favoritskud. Jeg er rigtig godt tilfreds med resultatet.\nHvis du har lyst til at læse anmeldelsen af koncerten, så hop forbi den HER. Det komplette galleri findes HER.\nDet er oplevelser som denne der gør, at jeg elsker mit job, min hobby og mit kamera.


Bank betaler penge tilbage til kunde der fik misbrugt sit betalingskort\nEn kunde fik misbrugt sit betalingskort og gjorde indsigelser over for banken umiddelbart efter at have konstateret misbruget. Banken afviste i første omgang kravet, idet kunden ifølge banken burde have konstateret misbruget på et tidligere tidspunkt. Efter dialog med Forbrugerombudsmanden valgte banken imidlertid at imødekomme kunden.\nEn kunde var 43 gange blevet trukket på sin konto efter andres uberettigede brug af kundens betalingskort. Misbruget strakte sig over en periode på ca. tre måneder fra januar til april 2010, og beløbet udgjorde samlet ca. kr. 18.000. Kunden opdagede misbruget ved gennemgang af sin betalingsoversigt for juni 2010 og rejste indsigelser over for banken.\nBanken afviste klagen, idet kunden ifølge banken burde have konstateret misbruget på et tidligere tidspunkt, herunder i forbindelse med tidligere udsendte betalingsoversigter. Kunden havde derfor udvist passivitet og fortabt retten til at gøre indsigelser ved ikke at reagere snarest muligt i henhold til betalingstjenestelovens § 63.\nKunden indbragte sagen for Pengeinstitutankenævnet, som gav kunden medhold med stemmerne 3-2. Pengeinstitutankenævnet lagde i afgørelsen vægt på, at kunden havde reageret snarest muligt efter kundens faktiske konstatering af misbruget. Banken ville imidlertid ikke følge afgørelsen.\nAfgørelsen var én ud af tre afgørelser fra Pengeinstitutankenævnet i marts 2012, der udtrykte en praksisændring i sager om kunders indsigelsesret ved kortmisbrug. Tidligere havde Pengeinstitutankenævnet med stem-merne 2-3 i bankens favør lagt vægt på synspunktet om, at misbruget burde være konstateret af kunden på et tidligere tidspunkt.\nForbrugerombudsmanden gik ind i sagen under henvisning til Forbruger-ombudsmandens nylige udvidede håndhævelsesbeføjelser efter betalings-tjenestelovens § 97.\nForbrugerombudsmanden fremførte – i overensstemmelse med Pengein-stitutankenævnets praksisændring – synspunktet om, at indsigelser efter betalingstjenestelovens § 63 skal rejses snarest muligt efter kundens faktiske konstatering af misbruget.\nEfter dialog med Forbrugerombudsmanden valgte banken herefter pr. kulance at imødekomme kunden.\nLovgrundlag:Lov om betalingstjenester - ophævet § 63\nSidst opdateret: 12. marts 2014


Nyhedsbrev, oktober 2017 - Nyhedsbreve\nÅrets efterårskampagne byder bl.a. på en rundtur i SydkystDanmark.\nSå gik den sommer. Og mens kassen gøres op, og overnatningstallene tælles sammen, melder et af universets store spørgsmål sig: Hvordan strækker vi sæsonen? Hvilke turister skal vi satse på, når skolerne atter ringer ind, og hvad kan vi tilbyde dem?\nMed den seneste sommer i smertelig bevidsthed retter vi denne gang blikket fremad med fokus mod de mange arrangementer og seværdigheder, der kan være med til at strække vores sæson ud over de gængse ferieuger. Klassiske vinteraktiviteter kombineret med vejruafhængige oplevelser.\nDen nød er der næppe én eneste turismeaktør i landet, der ikke gerne vil knække. Og nogle af jer er faktisk allerede godt på vej. I dette nyhedsbrev kan du møde nogle af dem, der arbejder målrettet for at skabe nye tilbud til ”udenfor-sæsonen-turisten”.\nOg så ruller vores efterårskampagne afsted i fuld fart.\nBonBon-Land lokker sæsonens sidste gæster med uhyggelig efterårsferie.\nNicheturisme kan booste skuldersæsonen\nHøstmarked, julemarkeder og halloween på campingpladsen… Turister findes hele året, og der er meget at hente ved at tænke ud af boksen og strække sæsonen.\nLystfiskeri er en turisme i vækst og tegner sig for en millionomsætning.\nNår turismen går i fisk\nPå Stevns arbejder de på at udvikle turismen med gode fiskesteder og matchende overnatning. På Møn har de allerede mærket succesen.\nMærk suget over Faxe Kalkbrud. Illustration Arkitekterne KØGE.\nFrit svæv over fortiden\nEt nyt vartegn skal fremover tegne Kalkparken – oplevelsescentret i Faxe Kalkbrud. 14. oktober indvies den unikke glasprisme, der byder på oplevelsen af frit svæv over 63 millioner års historie.\nKnap 200 feriehusejere besøgte infomødet i Steges gamle sukkerfabrik.\nVil du leje dit feriehus ud?\nVisitSydsjælland-Møn og SydkystDanmarks fire kommuner afholder i øjeblikket en række infomøder for feriehusejere – og de er populære\nÅrets efterårskampagne for børnefamilierne har fået en flok trolde med på bagsædet.\nSå ruller efterårskampagnen\nSydkystDanmarks efterårskampagne kører for fuld skrue med dansk kernefamilie og en flok frække trolde. Kør med – og se, hvad der er i det for dig.\nEn bevilling på 20 mio. kr. fra Næstved Kommune har givet det moderne glas-eksperimentarium Det ny Holmegaard et ordentlig skub i den rigtige retning. Projektets samlede budget er på 103 mio. kr., og med kommunens bidrag mangler nu kun 7 mio. kr., så oplevelsescentret forventes at åbne i 2019.\nSeptember måned bød blandt andet på dialogmøde på Stevns, hvor VisitSydsjælland-Møn havde indbudt erhvervet til sparring om turismeindsatsen. Arrangementet blev så godt modtaget, at VisitSydsjælland-Møn nu udbreder møderne til resten af destinationen. Der er endnu ikke sat dato på, men møderne forventes af ligge i november.\n26. oktober afholder VisitSydsjælland-Møn evalueringsmøde for destinationens 44 turistinformationer. Mødet afholdes i Rødvig som heldagsarrangement med bl.a. produktkendskabstur i området. Hver turistinformation har mulighed for at sende to medarbejdere, og der tilmeldingsfrist i den kommende uge.


Koko ser en tyv - Bubbleminds\nKoko ser en tyv\nVarekategorier: Bog/Hæfte, Dansk, Dansk som andetsprog, 0. klasse, 1. klasse, 2. klasse Tags: begynder læsning, begynderdansk, dansk, fælles læsning, læseværksted, læsning\nBogen er på 12 sider og er delvis lydret. Flere ord bliver gentaget. Gentagelses læsning hjælper automatiseringen af ord hos begynderlæseren. Bogen kan både bruges som klassesæt og enkel læsning.\nKopier Koko ser en tyv som en lille bog. Det er en super god skolestarterbog i første klasse, der giver mulighed for fælles læs let før Den første læsning eller andet større materiale.\nBag i bogen er der forslag til, hvordan bogen kan bruges i læseværksted.


Tømrermester i Åhuse Næstved ⇒ Spar penge på 60 sekunder! | Faatilbudnu.dk\nTømrermester i Åhuse Næstved\nFind nemt og hurtigt en tømrermester Åhuse Næstved\nHvis du er på jagt efter en tømrermester i Åhuse Næstved, er det heldigt, at du er landet her. Vi har nemlig et stort netværk af tømrermestre i hele Danmark, det betyder, at vi også kan hjælpe dig med, at finde en tømrermester i Åhuse Næstved. Det er faktisk super nemt, og det kræver kun, at du trykker på vores “indhent-tilbud-nu-knap”. Herefter vil du blive ført videre til vores indhent tilbuds side. Her får du muligheden for at beskrive din opgave. Et eksempel på dette kunne være:” Jeg søger en tømrermester Åhuse Næstved, til at hjælpe mig med noget, som jeg ikke selv lige kan finde ud af.” Så hurtigt er det, og det skal du naturligvis benytte til din fordel. Så hvad venter du på? Indhent tilbud nu og modtag dem inden for 48 timer!\nAlle kan indhente 3 tilbud på tømrermester i Åhuse Næstved\nTømrermester i Høvænge\nTømrermester i Frenderup Sorø\nTømrermester i Birkum Mose\nTømrermester i Øster Starup\nTømrermester i Vennemose Mark\nTømrermester i Asnæs\nTømrermester i Sønder Højrup\nTømrermester i Hundelev\n← Tømrermester i Rønlanger\nVVS firma Bøjden →